**Записник са састанка**

**Комисије за пренос права јавне својине на возилима**

**одржан у канцеларији бр.17.**

 **Управе за имовину и инспекцијске послове**

**дана 15.08.2013. године, у 13 часова**

Присутни:

1. Весна Цакић-Управа за имовину и инспекцијске послове
2. Јадранка Стевановић-Управа за привреду, одрживи развој и заштиту животне средине
3. Данијела Спасовић-Управа за финасије, изворне приходе локалне самоуправе и јавне набавке
4. Аца Јанковић-Служба за одржавање и информатичко-комуникационе технологије
5. Љубиша Јанић- Управа за имовину и инспекцијске послове
6. Снежана Јовановић-није пристна, позив није уручен, именована је на годишњем одмору

 На почетку састанка, начелник Управе за имовину и инспекцијске послове, Љубиша Јанић, као одговорно лице Управе која је задужена за техничко-административне послове, и као дипл. правник појаснио је да је у конкретном случају реч о преносу права својине између два различита титулара јавне својине, а НЕ О ОТУЂЕЊУ возила из јавне својине, те се у конкретном случају на примењује чл.2 Уредбе о условима прибављања и отуђењу непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда (Сл.гласник РС, бр.24/2012) који се односи на непосредну погодбу и јавна надметања, већ чл.3 ст.1 тачка 2. који регулише међусобно располагање између носиоца јавне својине.

Као орган који штити интересе Града, Градско јавно правобранилаштво је упознато са Одлуком о преносу права својине на возилима, и писано ће се изјаснити правним мишљењем на садржину Уговора који ће се закључити између Града и МУП ПУ НИШ, а који ће регулисати пренос возила без накнаде.

Што се тиче стања безбедности у МУП ПУ Ниш а спрам разматрања са састанка Комисије од 09.08.2013. године, констатовано је да МУП ПУ НИШ поднео захтев за пренос наведених возила, као документ који је тражен на предходном састанку Комисије.

Такође, констатовано је да саобраћајна инспекција по налогу може да идентификује возила провером шасија, али не и да провери њихову исправност.

Комисија је разматравши питање пореза, ко је обавезник плаћања пореза и за који износ, стала на становиште претпоставке да између носиоца права јавне својине при преносу не постоји наведена пореска обавеза, и да ће иста бити одређена клаузулом Уговора.

Комисија је констатовала да је су возила која се преносе, по извршеним јавним набавкама нису прокњижена у смислу финансијског и материјалног књиговодства, односно нису у евиденцији класе основних средстава, из чега је изведен закључак да се ради преноса у својину другог титулара јавне својине морају по налогу прокњижити, односно по закључењу Уговора искњижити из основних средствава Града.

Као члан Комисије Јадранка Стевановић истакла је да потребно да се Снежана Јовановић као члан Комисије који због годишњег одмора не присуствује састанцима, писано обавести о раду Комисије и да се истој доставе Записници са састанка и сва документација којом Комисија располаже.

На крају састанка, информација везана за плаћање пореза на пренос је усмено телефонски потврђена Начелнику Управе за имовину и инспекцијске послове, односно исти ће бити одређен Уговором о преносу, и у том смислу Управа за финансије изворне приходе локалне самоуправе и јавне набавке се неће обраћати за мишљење Пореској управи, Филијали у Нишу.

Чланови Комисије:

Весна Цакић

\_\_\_\_\_\_\_\_\_\_\_\_\_\_\_

Јадранка Стевановић

\_\_\_\_\_\_\_\_\_\_\_\_\_\_\_\_\_\_

Аца Јанковић

\_\_\_\_\_\_\_\_\_\_\_\_\_\_\_\_\_ Записничар:

Невена Павловић

Данијела Спасовић

\_\_\_\_\_\_\_\_\_\_\_\_\_\_\_\_

Присутни:

 Љубиша Јанић

\_\_\_\_\_\_\_\_\_\_\_\_\_\_\_

Напомена #1: На дан 20.08.2013. године, члан Комисије Данијела Спасовић информисала је Комисију да наведена возила јесу евидентирана у евиденцији основних средстава Града.

Напомена #2 Дана 20.08.2013. године по налогу Начелника Управе за имовину и инспекцијске послове саобраћајни инспектор Стаменковић Радомир сачинио је и доставио Комисији Записник о прегледу четири путничка возила, у циљу утврђивања техничких података, о исти је саставни део овог записника.